Kaliňák, Robert, podpredseda vlády a minister vnútra SR (2017-12-05):
(Reakcia z pléna.) Však reagujem na faktické teraz, tak jaké ďalšie faktické. Takže z môjho pohľadu, z môjho pohľadu proste nielenže celé svoje podnikanie založil na podvodoch so štátom. Áno, bez pochyby pán Matovič platil nejaké dane a neplatil ich málo. Ale zjavne ich mal platiť viac a zjavne on je známy tým, že si za korunu nechá vŕtať koleno, ale, ale pravda je taká, a to v tom dobrom hovorím, pravda je taká, že to malo byť viac a je to jasné, pretože voči tomuto hovoria jasné verejné fakty, žiadne daňové tajomstvo. Jedna obyčajná STK-čka, ktorá potvrdila, že to auto to proste nikdy nenajazdilo. Alebo teda váš bratranec stočil kilometre, to je ale tiež trestný čin, to si môžte vybrať, ktorý z vás, Viskupič alebo vy? Čiže to je druhá vec. No a vrátime sa k tomu, že colná únia tiež v tom čase nebola, takže bolo na to potrebné uvaliť clo, na ten stroj, ale to všetko je dávno premlčané. Ja by som sa k tomu nevracal, keby ste sa vy nevrátili do roku 2000, kde už teda tisíc, neviem koľko miliónov sme už zarobili všetci na Kovošrote. K tomu vám poviem iba jediné, pán Matovič. Kovošrot sa odohral v roku 2000 a vy ste mali na to 8 rokov, aby ste s tým niečo urobili, aby ste to vyšetrili, aby ste sa na to pozreli. Ani... (Reakcia z pléna.) Nie, s vašou, s vašou, keď bol proste, keď bol pán, keď bol váš kolega Daniel Lipšic minister spravodlivosti, aj keď bol minister vnútra. A práve preto je to vtipné, lebo však ste to aj prešetrovali, akurát ste zistili, že je všetko v poriadku. No, ale poďme teda k nejakým serióznejším poslancom, ktorí naozaj mali aj vecné pripomienky. Pán poslanec Galko, no toto je presne tá vaša neznalosť problematiky a môžte, samozrejme, tiež používať invektívy, ja som to presne povedal. Že keďže neviete reagovať na to všetko, čo ste proste počas obdobia SaS-ky vo vláde ukradli, zdefraudovali, zlomili ústavu cez štyri kolená atď., tak budete používať vulgárne urážky, lebo vy ste strašne čitateľný. Ale pravda je aj tá, pán Galko, že jedinú zločineckú skupinu, ktorú ste rozložili počas vašej vlády, tu pán Grendel to potvrdí, boli piťovci. Je tak? Vraždy Mikuláša Černáka sa začali stíhať po roku 2006. Takáčovci, sýkorovci, všetci ostatní sú v base práve po začiatku, počas vlády SMER-u. Ale to nehovorím, že som to urobil ja. Ja som si nikdy tieto, tieto zásluhy nerobil. To preto, že tu spomínate, vám to musím, vás opraviť. Prvé 20-ročné tresty pre organizované skupiny boli udelené, nielen udelené, ale aj tá skupina bola zatvorená, senecká vetva sýkorovcov. To bolo prvé, čím sa začalo. A, samozrejme, dovtedy, než sme prišli, bol Černák obvinený len z daňového alebo colného podvodu v súvislosti s nejakým autom, ktoré doviezol, mal 6 rokov vtedy. Však vďaka aj za to, samozrejme. Ale až potom sa začali stíhať jednotlivé vraždy. Takže nehovorili ste pravdu, ale to už je, samozrejme, vašou pracovnou metódou. No ale vráťme sa k tomu, pán Galko, že povedzte mi úprimne, sedí tu, doteraz tu bol aj Jaro Baška, bývalý minister obrany. Pamätám si, ako ste urobili tlačovú konferenciu, že ste vykrikovali: A Baška chcel ukradnúť rekonštrukciu vrtuľníkov a modernizáciu, chcel dať 27 mil. na 10 vrtuľníkov, teda a 2,7 mil. na vrtuľník. To je zlodejina, to je smerácka zlodejina a neviem čo všetko. Zrušili ste to. A vy ste dali opraviť 4 vrtuľníky za 16, to znamená 1 kus za 4 mil. Nehovoriac o tom, že keď prišiel minister Glváč, tak vlastne tie veci tam boli nakopené v hangári a nikdy neboli nainštalované na tie vrtuľníky. Povedzte mi, a doteraz tie vrtuľníky nemôžu lietať, niektoré z nich, presne pre tú vašu opravu. Povedzte mi, ak chcel minister Baška ukradnúť 2,7 mil. pri rekonštrukcii vrtuľníkov, koľko ste ukradli vy, keď ste ho rekonštruovali za 4 mil.? To mi povedzte. Že naozaj vás hanba neplieska, vôbec niekoho z niečoho ešte obviniť. O tých gumách, ktoré ste nakúpili, ktoré sa nedali použiť na žiadne auto, lebo také auto proste v rezorte nemáme, to proste už ani nespomínam, o 2 mil., ktoré išli do počítačovej siete bez súťaže, len tak bez ničoho s vaším osobným podpisom, to sa tu tiež nebudem k tomu vracať. Ale viete, vy ani slovo neviete dodržať. Pamätáte si, keď ste s obrovskou pompou riešili, sa nakúpili gumové člny, ku ktorým sa nekúpili motory, pamätáte si to? Napriek tomu, že som nebol ministrom obrany, tak teda ja som bol z toho obvinený. A sľúbili ste, že mi pošlete pádlo k tomu člnu. A nedošlo. Nikdy. Asi ste ho niekde speňažili. Ešte, ešte je, taká vtipná storka je k tomu, on si to vypýtal od Martikána. (Smiech v sále.) Hej, že chcel proste pádlo, že pošlú, ale mu to Martikán podpísal, no však ministrovi, Martikán je z Dukly, hej, čiže on to podpísal, tak pravdepodobne v momente, keď získalo to pádlo taký dobrý podpis takého famózneho športovca, tak už nebolo určené pre opozíciu. Ale to už len ako na odľahčenie taká bočná story k tomu, ako sa to celé stalo. Čiže, pán Galko, vy máte za to krátke obdobie toľko korupčných káuz na tom ministerstve, že vôbec naozaj sa čudujem, že ešte rozprávate, aj keď je pravda, že vy ste zrkadlo v živote nemali, a preto ste sa doňho nevedeli ani nikdy pozrieť. K pánovi poslancovi... Ešte k pani poslankyni Zemanovej. Pani poslankyňa, viete, to je presne to prekrúcanie faktov. Ja som povedal, že je to vymyslená kauza vo vzťahu ku mne, nie tá samotná kauza, ktorá sa šetrila políciou vo vzťahu ku mne. A to, že to hovoríte, že či som niečo ovplyvňoval, to nie je proste pravda. Všeobecne sa o mne vie, že ja som ten, ktorý po prvé nevolá vyšetrovateľom, a po druhé neurčuje, kto má byť odstíhaný, a ani by som sa nikdy z toho netešil. Ja som ten, a novinári to o mne vedia, ktorý je proti kriminalizácii politickej scény, a nie preto, že to je fajn, ale preto, že to vlastne celý systém dáva dole, aj váš. A tieto vyhrážky, čo tu neustále má pán Matovič, jak všetkých pozatvára, jak sa všetci majú báť, to je jedna z vecí, my sme politici a niektorú mieru takýchto výplodov musíme zniesť, ale akonáhle je to vždy reakcia, toto zatváranie, na to, keď niekto vás kritizuje, že vždy na to, že keď niekoho kritizujete, tak vždy ide „zavrem ťa“, „pôjdeš do basy“. Keď to tu raz povedal, raz to tu povedal, pán Grendel si to bude pamätať, raz to tu povedal Harabin Lipšicovi, no tak to tu poslanci vrátane pána poslanca Dostála skákali z kože. Je tak? Vyčítali ste mi, pán poslanec, že vás vždy konfrontujem s tým dvojitým metrom, tak sa vráťme k tomu. Teraz, keď niekto kričí „do basy“, vám to nevadí a vtedy vám to vadilo. Pamätáte si? Keď to Harabin vykričal Lipšicovi, že pôjdeš do basy, a vtedy ste to, tu pomaly bola mimoriadna schôdza k tomuto. Čiže z tohto pohľadu je presne tá selektívna demokracia, ktorá sa nehodí, a myslím si, že je to veľmi nebezpečné. A preto vám to hovorím, lebo vy ste taký ctiteľ demokracie, že dnes je to proti, naozaj, politickí súperi, raz budú vo vláde, s nami sa vysporiadajú, to je jasné, no ale potom sa vysporiadajú s každým, kto ich bude kritizovať. Či to budú novinári, či to bude nová opozícia, či to bude ktokoľvek, kto si odváži ich kritizovať, ten pôjde mlčať. Lebo vždy boli známi tým, že počas toho roku a pol, že všetkým zatvárali ústa. To je to nebezpečenstvo, ktoré, ktoré dnes reprezentujú. Takže preto som povedal, pani poslankyňa, čiže opätovne ste zmenili moje slová. No ale vráťme sa k tomu, prečo nikto z vás sa nevyjadrí, to, že ako chcete vysvetliť občanom Bratislavy, že ich SaS-ka ukrátila o 20 mil.? O 20 mil.! Mohlo byť (smiech v sále), mohlo byť, proste to OLO mať viacej peňazí, mohli by byť lacnejšie odvozy, odvozy odpadu, mohli byť lepšie cesty. Jednoducho to sa stalo. Fakt je ten, že... (Reakcia poslankyne.) Pani poslankyňa, ja viem, že sa snažíte byť vtipná, tak mi vysvetlíte, keď 56 mil. odpočítate od toho 37, koľko vám vyjde? 19, tak, takmer 20 v priebehu jedného roka. (Reakcia z pléna.) Korún, to je v poriadku. No a čo? Je to iných 20 mil. alebo čo? A teraz akože toto zarobiť na mestskom majetku, ktorý prepíšete na svoju firmu, čo by ste dorobili, prosím vás pekne, s ktorýmkoľvek smerákom, ktorý by mestský majetok prepísal na svoju vlastnú firmu ako... (Reakcia poslankyne.) Ktorý? Ktorý? (Reakcia poslankyne.) Ešte raz sa vás opýtam... (Reakcia poslankyne.) Ešte raz sa vás opýtam, toto je jednoduchá vec, 20 mil. je rozdiel medzi tým, ako kúpili a predali. To je celé. (Reakcia z pléna.) Lebo je saskárka. (Prerušenie vystúpenia predsedajúcou.)